gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3678, del 01-02-2000 (2000/370)

Rotlle d'apel·lació número 434/1999. Cèdula de requeriment.
-----------------------------------------------------------

### Dades del document

Número de DOGV
:   3678

Data del DOGV
:   01-02-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/370


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 434/1999. Cèdula de requeriment. [2000/Q370]
  
La Secció Sisena de l'Audiència Provincial de València, en el rotlle d'apel·lació número 434/1999, que prové de les actuacions de separació número 671/1997, del Jutjat de Primera Instància número 9 de València, promogudes a instància de la senyora Antonia Vadillo Santamaría contra el senyor José Parra López, ha dictat la resolució que, literalment, diu:
  
«Audiència Provincial de València
  
Secció Sisena
  
- President: Sempere Martorell
  
València, 12 de gener de 2000
  
Atés que el magistrat ponent ha retornat les actuacions i se l'ha oït, es requereix mitjançant edictes el senyor José Parra López, demandat apel·lant, en les actuacions de separació número 671/1997, del Jutjat de Primera Instància número 9 de València, del qual prové el rotlle d'apel·lació 434/1999 que es tramita davant d'aquesta Secció Sisena de l'Audiència Provincial de València, perquè en el terme de 10 dies hàbils designe un nou procurador i lletrat que el represente i el defense per ser això preceptiu en aquesta alçada com a resultat d'haver renunciat els professionals que fins ara n'ostentaven la representació i defensa, amb l'advertència que si no ho efectua es declararà desert el recurs, i a aquest efecte expediu l'oportú ofici adreçat al Diari Oficial de la Generalitat Valenciana, despatx que es remetrà d'ofici.
  
Així ho mana la sala i ho signa el president. Davant meu».
  
I, perquè valga de cèdula de requeriment en forma a la part demandada apel·lant, el senyor José Parra López, expedisc aquesta cèdula.
Diari Oficial de la Generalitat Valenciana


Sumari del DOGV 3705, del 09-03-2000 (2000/1352)

Rotlle d'apel·lació número 539/1999. Cèdula de notificació.
-----------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/1352


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 539/1999. Cèdula de notificació. [2000/Q1352]
  
La Secció Sisena de l'Audiència Provincial de València ha dictat, en el rotlle d'apel·lació número 539/1999, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 48
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 19 de gener de 2000
  
La Secció Sisena d'aquesta Audiència Provincial de València, sent-ne ponent el magistrat Rafael Sempere Doménech, ha vist les actuacions de judici de menor quantia, promogudes davant el Jutjat de Primera Instància número 13 de València per la senyora Dolores Cabrera Valle i el senyor Aurelio Pérez Baella contra la senyora Pilar Palmero Tello, Exclusivas Zerep, SL, la senyora Eloína Tello Grau, el senyor Francisco Javier Palmero Tello i la senyora María García Gil, sobre repetició; pendents davant d'aquesta secció en virtut del recurs d'apel·lació interposat per la demandada, la senyora María Pilar Palmero Tello, representat per la procuradora Encarnación Pérez Madrazo i dirigit pel lletrat Rafael Martí Marqués. Han comparegut els demandants apel·lats, la senyora Dolores Cabrera Valle i el senyor Aurelio Pérez Baella, representats pel procurador Carlos Gil Cruz i dirigits pel lletrat José Vicente Gómez Tejedor. No han comparegut els demandats apel·lats, Exclusivas Zerep, SL, la senyora Eloína Tello Grau, el senyor Francisco Javier Palmero Tello i la senyora María García Gil.
  
Decisió
  
1. Desestimem el recurs d'apel·lació formulat per la senyora María Pilar Palmero Tello.
  
2. Confirmem la sentència impugnada de data 30 de desembre de 1997 del Jutjat de Primera Instància número 13 de València.
  
3. Imposem les costes d'aquesta alçada a l'apel·lant, la senyora María Pilar Palmero Tello.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar cap recurs».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Exclusivas Zerep, SL, la senyora Eloína Tello Grau, el senyor Francisco Javier Palmero Tello i la senyora María García Gil.
Diari Oficial de la Generalitat Valenciana


Sumari del DOGV 3794, del 17-07-2000 (2000/5887)

Subhasta número 2000/08. Obra d'ampliació de caseta per a control i vigilància en CPP de Radiotelevisió Valenciana (RTVV) a Burjassot.
--------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5887


Data del document
:   11-07-2000

Organisme emissor
:   Radiotelevisió Valenciana (RTVV)

Tipus de document
:   Subhasta

Anàlisi jurídica

 Descriptors 

:   * Burjassot
    * licitació
    * edifici
    * seguretat i vigilància
    * televisió

Subhasta número 2000/08. Obra d'ampliació de caseta per a control i vigilància en CPP de Radiotelevisió Valenciana (RTVV) a Burjassot. [2000/M5887]
  
1. Entitat adjudicadora
  
a) Organisme: Radiotelevisió Valenciana.
  
b) Dependència que tramita l'expedient: Unitat de Compres RTVV.
  
c) Número d'expedient: 2000/08.
  
2. Objecte del contracte
  
a) Descripció de l'objecte: obra d'ampliació de caseta per a control i vigilància en CPP de Radiotelevisió Valenciana (RTVV) a Burjassot, ref. 2000/08.
  
d) Lloc de execució: Burjassot.
  
e) Termini de execució: un mes.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació: 00.794.250 pessetes, IVA inclòs a la baixa.
  
5. Garanties, fiança provisional: no.
  
6. Obtenció de documentació i informació, plec de condicions aprovat
  
a) Entitat: Radiotelevisió Valenciana.
  
b) Domicili: PG Accés Ademús s/n.
  
c) Codi postal i localitat: 46215 Burjassot (València).
  
d) Telèfon: 59 234 38 87.
  
e) Telefax: 96 318 92 27-840 30 01.
  
f) La data límit d'obtenció de documents i informació: plec disponible des de l'endemà de la publicació del present anunci fins a la data de finalització d'ofertes, en la recepció de RTVV, de 09.00 a 15.00 hores.
  
7. Requisits específics del contractista
  
a) Classificació (grups, subgrups i categoria): no.
  
8. Presentació de les ofertes, vegeu plec
  
a) Data límit de presentació: 4 de setembre de 2000, fins a les 14.00 hores
  
c) Lloc de presentació: Registre d'Entrada de RTVV, adreça més amunt indicada.
  
d) Termini durant el qual el licitador estarà obligat a mantindre la seua oferta (concurs): tres mesos
  
9. Obertura de les ofertes, acte públic en l'adreça més amunt indicada
  
d) Data: 8 de setembre de 2000.
  
e) Hora: 12.30.
  
11. Despeses d'anuncis
  
A càrrec de l'adjudicatari
Diari Oficial de la Generalitat Valenciana


Sumari del DOGV 3860, del 19-10-2000 (2000/8256)

Informació pública de la modificació número 17 de les normes subsidiàries del planejament municipal.
----------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8256


Organisme emissor
:   Ajuntament de Mutxamel

Tipus de document
:   Anunci

Informació pública de la modificació número 17 de les normes subsidiàries del planejament municipal. [2000/F8256]
  
El Ple de l'ajuntament, en la sessió del dia 5 de setembre de 2000, va acordar sotmetre a informació pública pel termini d'un mes l'expedient de modificació número 17 de les normes subsidiàries del planejament municipal, referida a l'ordenació del nucli històric tradicional. L'exposició pública d'aquest expedient comporta la suspensió de l'atorgament de llicències de parcel·lació de terrenys, l'edificació i la demolició en l'àmbit territorial assenyalat en la modificació.
  
Cosa que es fa pública perquè se'n prenga coneixement general, com també es fa saber que durant el termini esmentat l'expedient es trobarà depositat al Negociat d'Urbanisme d'aquest ajuntament perquè es consulte i s'hi puguen formular les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 3805, del 01-08-2000 (2000/5859)

Informació pública de la sol·licitud d'autorització administrativa de subestació transformadora de 132/20 kV i estudi sobre impacte ambiental. Exp. ATASCT/2000/31.
-------------------------------------------------------------------------------------------------------------------------------------------------------------------

### Dades del document

Número de DOGV
:   3805

Data del DOGV
:   01-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5859


Organisme emissor
:   Conselleria d'Indústria i Comerç

Tipus de document
:   Anunci

Informació pública de la sol·licitud d'autorització administrativa de subestació transformadora de 132/20 kV i estudi sobre impacte ambiental. Exp. ATASCT/2000/31. [2000/X5859]
  
Tot complint el que s'ha prescrit en l'article 9 del Decret 2.617/1966, de 20 d'octubre, sobre autorització d'instal·lacions elèctriques, i el que s'ha preceptuat en el Decret 162/1990, de 15 d'octubre, sobre impacte ambiental, se sotmet a informació pública la petició d'una instal·lació elèctrica les característiques principals de la qual s'assenyalen a continuació:
  
Titular i adreça: Iberdrola Ingeniería y Consultoría, av. de Burgos, 8-B, a Madrid.
  
Lloc on s'establirà la instal·lació: polígon industrial Caseta Blanca a Vall d'Alba (ST-Vall d'Alba - Castelló).
  
Principals característiques de la instal·lació ST-Vall d'Alba:
  
- Un sistema de 132 kV compost per l'embarrat principal amb la mencionada configuració de simple barra i 4 posicions (2 de línia, 1 de transformador i 1 de seccionament).
  
- Una transformació dotada d'1 transformador de potència trifàsic de 20 MVA i relació 132/20 kV.
  
- Un sistema de 20 kV compost de 13 posicions (8 de línia, 1 de transformador, 1 de mesura, 1 de serveis auxiliars, 1 de partició i 1 de bateria de condensadors) agrupades en un mòdul de cel·les d'interior ubicat a l'edifici. Instal·lació en intempèrie d'1 transformador de serveis auxiliars, 1 reactància trifàsica de posada a terra i 1 bateria de condensadors.
  
- L'edifici de cel·les i control.
  
Pressupost: 454.947.710 PTA.
  
Cosa que es fa pública perquè puga ser examinat el projecte en aquest Servei Territorial d'Indústria i Energia, situat al c/ Cavallers núm. 8 (Castelló de la Plana), i perquè puguen formular-s'hi les reclamacions, en doble exemplar, que es consideren oportunes en el termini de trenta dies comptat a partir de l'endemà de la publicació d'aquest anunci.
Diari Oficial de la Generalitat Valenciana


Sumari del DOGV 3768, del 09-06-2000 (2000/4518)

Informació pública de la documentació d'esmena de la modificació puntual número 5 de les Normes Subsidiàries El Ferrocarril i document d'homologació.
-----------------------------------------------------------------------------------------------------------------------------------------------------

### Dades del document

Número de DOGV
:   3768

Data del DOGV
:   09-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4518


Organisme emissor
:   Ajuntament d'Albaida

Tipus de document
:   Anunci

Informació pública de la documentació d'esmena de la modificació puntual número 5 de les Normes Subsidiàries El Ferrocarril i document d'homologació. [2000/M4518]
  
El ple de la corporació, en sessió ordinària que va tindre lloc el 16 de maig de 2000, va acordar donar aprovació a la documentació d'esmena de la modificació puntual número 5 de les Normes Subsidiàries El Ferrocarril i document d'homologació, així com sotmetre a informació pública la totalitat de la documentació integrant d'aquest expedient, pel termini de 20 dies, mitjançant un anunci en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana; es remetrà avís als titulars cadastrals i als personats en l'expedient inclosos en l'àmbit d'actuació.
  
La qual cosa es fa pública amb indicació que en aquest termini es podrà consultar l'expedient i es podran realitzar les al·legacions que es consideren convenients i s'entendran aprovades les esmenes sense necessitat d'un nou acord del ple de la corporació en el cas que no se'n presente cap en el termini indicat.
Diari Oficial de la Generalitat Valenciana


Sumari del DOGV 3780, del 27-06-2000 (2000/4855)

RESOLUCIO de 23 de maig de 2000, de la Universitat Miguel Hernández d'Elx, per la qual nomena el senyor Alfredo Carrato Mena, catedràtic d'universitat de l'àrea de coneixement de Medicina, adscrita al Departament de Medicina i Psiquiatria, en virtut de concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4855


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIO de 23 de maig de 2000 de la Universitat Miguel Hernández d'Elx, per la qual nomena el senyor Alfredo Carrato Mena, catedràtic d'universitat de l'àrea de coneixement de Medicina, adscrita al Departament de Medicina i Psiquiatria, en virtut de concurs oposició. [2000/M4855]
  
De conformitat amb la proposta elevada per la comissió nomenada pera jutjar el concurs per a la provisió d'una plaça de catedràtic d'universitat convocada per la Resolució de 23 de juliol de 1999 (Boletín Oficial del Estado de 28 d'agost de 1999), i presentada per l'interessat la documentació a què fa referència el punt nové de la convocatòria, aquest rectorat, en ús de les atribucions conferides per l'article 42 de la Llei Orgànica 11/1983, de 25 d'agost, de Reforma Universitària (Boletín Oficial del Estado d'1 de setembre), i altres disposicions concordants, ha resolt:
  
Nomenar el senyor Alfredo Carrato Mena, amb document nacional d'identitat número 1624680, catedràtic d'universitat de la Universitat Miguel Hernández d'Elx, de l'àrea de Medicina, adscrita al Departament de Medicina i Psiquiatria, en virtut de concurs oposició.
Diari Oficial de la Generalitat Valenciana


Sumari del DOGV 3904, del 26-12-2000 (2000/9891)

Rotlle d'apel·lació número 298/2000. Cèdula de notificació.
-----------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9891


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 298/2000. Cèdula de notificació. [2000/F9891]
  
La Secció de Suport de la Secció Novena de l'Audiència Provincial de València ha dictat, en el rotlle d'apel·lació número 298/2000, la sentència que té l'encapçalament i la part dispositiva següents:
  
"Audiència Provincial de València
  
Secció Novena
  
València, 26 d'octubre de 2000
  
La Secció Novena de Suport d'aquesta Audiència Provincial, sent-ne ponent la magistrada Concepción Ceres Montes, ha vist les actuacions de judici d'executiu promogudes davant del Jutjat de Primera Instància número 6 de València pel Banco Bilbao-Vizcaya, SA, contra Alodia García García, Pascual Montes Vicente, Aurora Vicente Sáez i Basilio Julián Vicente Sáez sobre pòlissa pendent davant d'aquesta en virtut del recurs d'apel·lació interposat per Aurora Vicente Sáez, representat pel procurador Juan Francisco Fernández Reina i dirigit pel lletrat Constantino Gomar Moncho. Hi ha comparegut l'apel·lat Banco Bilbao-Vizcaya, SA, representat pel procurador Jesús Rivaya Carol i dirigit per la lletrada Rosa María Ayala Valero. No hi han comparegut els apel·lats Alodia García García, Pascual Montes Vicente i Basilio Julián Vicente Sáez.
  
Decisió
  
Estimem el recurs d'apel·lació interposat per Aurora Vicente Sáez, representada per Juan Francisco Fernández Reina, contra la sentència dictada en data 25 de maig de 1999 pel magistrat jutge del Jutjat de Primera Instància número 6 de València; hem de revocar i revoquem la resolució esmentada, i, en lloc d'aquesta, estimem l'oposició formulada per la dita part apel·lant i hem de declarar i declarem la nul·litat de aquest judici executiu, com també alçar tots els embargaments d'aquest, i imposar a l'entitat executant, Banco Bilbao-Vizcaya, SA, representat per Jesús Rivaya Carol, les costes processals causades en la instància, i sense expressa imposició de les causades en aquesta alçada."
  
No s'hi pot interposar cap recurs.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Alodia García García i Pascual Montes Vicente.
Diari Oficial de la Generalitat Valenciana


Sumari del DOGV 3715, del 23-03-2000 (2000/1584)

Rotlle d’apel·lació número 714/1999. Cèdula de notificació.
-----------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/1584


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 714/1999. Cèdula de notificació. [2000/A1584]
  
La Secció Sisena de l'Audiència Provincial de València ha dictat, en el rotlle d'apel·lació número 714/1999, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
- Presidenta: Ana Pérez Tórtola.
  
- Magistrats:
  
· Rafael Sempere Doménech.
  
· María Angeles Belenguer Semper.
  
València, 9 de febrer de 2000
  
La Secció Sisena d'aquesta Audiència Provincial, sent-ne ponent la magistrada María Ángeles Belenguer Semper, ha vist les actuacions de menor quantia número 364/1998, promogudes davant del Jutjat de Primera Instància número 22 de València per Guillaud, SA, contra la senyora Martel·la Brazzy Piu i la senyora Marta Gual de Diego, sobre la reclamació d'una quantitat; pendents davant de l'Audiència en virtut del recurs d'apel·lació interposat pel demandant, representat per la procuradora Lourdes Bañón Navarro i dirigit per la lletrada Ángeles Ignacio Bravo Moreno. No hi han comparegut els apel·lats demandats.
  
Decisió
  
Desestimem el recurs d'apel·lació interposat per Guillaud, SA, contra la sentència de data 28 d'abril de 1999, dictada pel Jutjat de Primera Instància número 22 de València, confirmant la sentència i imposant les costes d'aquesta alçada a la part apel·lant.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, senyora Marta Gual de Diego i senyora Martel·la Brazzy Piu.
Diari Oficial de la Generalitat Valenciana


Sumari del DOGV 3899, del 18-12-2000 (2000/9087)

Rotlle d'apel·lació número 550/2000. Cèdula de notificació.
-----------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9087


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 550/2000. Cèdula de notificació. [2000/Q9087]
  
La Secció Sisena de l'Audiència Provincial de València ha dictat, en el rotlle d'apel·lació número 550/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 899
  
- President: Vicente Ortega Llorca
  
- Magistrades:
  
· Ana Pérez Tórtola
  
· María Mestre Ramos
  
València, 31 d'octubre de 2000
  
La Secció Sisena de l'Audiència Provincial de València, integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de data 3 de març de 2000, dictada en les actuacions de judici verbal que se segueixen al Jutjat de Primera Instància número 21 de València, amb el número 711 de 1999.
  
Han sigut parts en el recurs, com a apel·lant, la demandant Emilia Muñoz López, i, com a apel·lats adherits al recurs, els demandats Javier Gómez Piera i l'asseguradora Maaf, i apel·lada rebel, Crisauto Valencia, SA.
  
Ha sigut ponent el president del tribunal.
  
En nom del rei, i per l'autoritat que ens confereix la Constitució aprovada pel poble espanyol.
  
Decisió
  
1. Desestimem el recurs interposat per la senyora Emilia Muñoz López.
  
2. Desestimem l'adhesió al recurs formulada pel senyor Javier Gómez Piera, i l'asseguradora Maaf.
  
3. Confirmem la sentència impugnada.
  
4. Imposem a l'apel·lant les costes del recurs principal, i als adherits les causades per la seua adhesió.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Crisauto Valencia, SA.